Toomas Rein

Toomas Rein (sündinud 17. aprillil 1940 Tallinnas) on eesti arhitekt. Ta on projekteerinud palju ühiskondlikke hooneid eelkõige maale; sealhulgas kolhoosikeskusi, haldushooneid, koole, lasteaedu, puhkebaase. Tuntuimad näited on Rapla KEK-i haldushoone, Pärnu KEK-i terrassmajad "Kuldne Kodu", Linda ja Tsooru kolhoosikeskus Võrumaal, Otepää Gümnaasiumi juurdeehitus, Laulasmaa Lasteaed-Algkool, Viljandi tuletõrjedepoo, Myškavičy lasteaed, vaatetorn Suurel Munamäel (koos Veljo Kaasikuga) jm. Toomas Rein õppis 1947–1954 Tallinna 1. Keskkoolis ja lõpetas 1958. aastal Tallinna Polütehnikumi tööstus- ja tsiviilehituse erialal. 1967. aastal lõpetas Eesti Riikliku Kunstiinstituudi arhitektuuriteaduskonna. Ta on töötanud muu hulgas Eesti Maaehitusprojektis ja EKE Projektis (1967–1986) ning kolhoosis Saare Kalur. Aastatel 1988–1992 töötas ta büroos Toomas Rein ja Toomas Kivi ning alates 1992. aastast endanimelises arhitektuuribüroos. Alates 1970. aastast on ta töötanud ka Eesti Kunstiakadeemia õppejõuna. 2011. aastal valmis režissöör Peeter Brambati film "Ehituskunstnik Toomas Rein", mille idee autor oli Leonhard Lapin ning stsenaristid olid Toivo Tammik ja Peeter Brambat. Eraldi peatüki Eesti 1970. aastate arhitektuuris moodustavad Toomas Reinu Pärnu KEK-ile projekteeritud hooned, kus dominandiks on kolmveerand kilomeetrit pikk terrassmaja. Tegemist on Nõukogude Eesti suurejoonelisema asumiga, mis oma täies võimsuses jäi lõpuni ehitamata, kuid ideaalis oleks kombineerinud tööstus- ja administratiivosa elamukvartalite ja ühiskondliku keskusega. Omaette nähtus oli ka ufot meenutav Rapla KEK-i hoone, mis tunnistati 2015. aastal ühe esimese Eesti NSV aegse kolhoosiehitusobjektina kultuurimälestiseks. Oma hilisloomingus on Rein säilitanud selge nägemuse modernismist kui kaasaja arhitektuursest väljendusest. Kõrge arhitektuurset kvaliteeti kannavad ka hilisemad ehitised – Otepää Gümnaasiumi juurdeehitus (1998–2000) ja spordihoone (1998–2003), Laulasmaa lasteaed-põhikool (koos Toivo Tammikuga, 2005–2007). Aastakümneid on Toomas Rein arhitektitöö kõrvalt tegelnud ka akvarelliloominguga. Juba tema õpetaja Edgar Johan Kuusik luges akvarellimise arhitekti kutseoskuste hulka, mis võimaldab kiirelt visandada olemasoleva või veel ehitamata maja piirjooned. Näitustel hakkas esinema 1964. aastal ning 1986. aastal pälvis Riias toimunud Baltimaade akvarellitriennaalil peapreemia. 1972 – Viljandi tuletõrjedepoo 1994 – Nasva jahtklubi Saaremaal 1998 – Eesti Panga vaheehitus Tallinnas Estonia puiesteel 2000 – Otepää Gümnaasiumi juurdeehitis 2002 – Kihnu rahvamaja (koos Leo Lapiniga) 2003 – Otepää Spordihoone 2004 – Villa Stina Tallinnas 2005 – Suure Munamäe torni rekonstrueerimine Kuldne Kodu Viljandi tuletõrjedepoo torn Rapla KEK-i haldushoone Tsooru kolhoosikeskuse varemed 1996 – isikunäitus Arhitektuurimuuseumis 1997 – "Toomas Rein. Akvarellid", Galerii Leonardo, Tampere 2000 – grupinäitus "Vesi värvis, värv vees", Hansapanga galerii, Tallinn 2001 – "Toomas Rein. Akvarellid", Rüütli galerii, Pärnu 2003 – grupinäitus "Kümme", Kastellaanimaja galerii, Tallinn 2004 – grupinäitus "Akvarell, akvarell", Kastellaanimaja galerii, Tallinn 2004 – "Köleriga võrreldes", Viljandi kunstisaal 2007 – "Hommage a Adamson-Eric", Adamson-Ericu muuseumis 1996 – Eesti Kultuurkapitali arhitektuuri aastapreemia (Eesti arhitektuuri oluliselt mõjutanud majad ja personaalnäitus Rotermanni soolalaos) 2001 – Eesti Vabariigi kultuuripreemia (Otepää Gümnaasiumi juurdeehituse arhitektuurne lahendus) 2012 – Valgetähe IV klassi teenetemärk 2020 – Eesti Vabariigi kultuuripreemia elutöö eest "DVD Ehituskunstnik Toomas Rein" Eesti Arhitektuurikeskus Kultuurimälestiseks tunnistamine. Riigi Teataja, 03.07.2015. "Arhitekt Toomas Reinu juubelinäitus Eesti Arhitektuurimuuseumis" Sirp, 21. aprill 2010 Eesti riiklike teenetemärkide kavaleride andmebaas presidendi kantselei kodulehel (president.ee). Toomas Rein – Eesti Alvar Aalto Äripäev, 7. märts 2005 Toivo Tammik. Toomas Rein – 70. Joogikünadest kolhoosikeskusteni EPL.ee, 17. aprill 2010 Mait Väljas, Reet Varblane. Isepäine modernist Toomas Rein Sirp, 23. aprill 2010 Toomas Rein. Juubelinäitust tutvustav saatelõik "OP!", ERR, 26. oktoober 2010 Eesti Rahvusarhiivi fotode andmebaas. ENSV teeneline arhitekt Toomas Rein. Verner Puhm, 1981 Toomas Rein. Eesti Filmiarhiiv Pärnu maantee 19 hoone eskiis (Kirovi kolhoosi esindushoone / Westmani pood) katkestuste linn blogspot Pärnu maantee 19 hoone tänapäeval (Kirovi kolhoosi esindushoone / Westmani pood) katkestuste linn blogspot Laulasmaa kooli projekt Ansambel architecture office Laulasmaa kool-lasteaed Aasta betoonehitise nominendid 2007, Delfi pilt Laulasmaa kool-lasteaia sisustus Aasta betoonehitise nominendid 2007, Delfi pilt Kaunismaa 3 elumaja eskiisprojekt Eesti Panga vaheehitis Estonia pst 11 Polümeeri puhkebaas Paatsalus Pärnu Postimees, 14. märts 2009 Vaade Võru rajooni Linda kolhoosi peahoonele Rahvusarhiivi fotode andmebaas, V. Liiv, 1970–1980 Võru rajooni Linda kolhoosi kohviku sisevaade. Rahvusarhiivi fotode andmebaas, Erich Tarkpea, 1975